Document ID: 31988D0098

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιανουαρίου 1988
για τη βελτίωση της αποτελεσματικότητας των γεωργικών διαρθρώσεων στην Ιρλανδία σύμφωνα με τον κανονισμό (ΕΟΚ) αριθ. 797/85 του Συμβουλίου
(Το κείμενο στην αγγλική γλώσσα είναι το μόνο αυθεντικό)
(88/98/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,
Εκτιμώντας:
ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η ιρλανδική κυβέρνηση κοινοποίησε τον κανονισμό της 1ης Απριλίου 1987 σχετικά με τροποποιήσεις στο πρόγραμμα βελτίωσης της γεωργίας της 4ης Φεβρουαρίου 1986·
ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή οφείλει να αποφασίσει εάν, ανάλογα με το κατά πόσον είναι σύμφωνες οι διατάξεις που ανακοινώθηκαν με τον προαναφερθέντα κανονισμό και λαμβάνοντας υπόψη τους στόχους του εν λόγω κανονισμού, καθώς και την απαραίτητη διασύνδεση μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας στα μέτρα που ελήφθησαν στην Ιρλανδία κατ' εφαρμογή του κανονισμού (ΕΟΚ) αριθ. 797/85·
ότι ο προαναφερθείς κανονισμός ανταποκρίνεται στους όρους και τους στόχους του κανονισμού (ΕΟΚ) αριθ. 797/85·
ότι ζητήθηκε η γνώμη της επιτροπής του ΕΓΤΠΕ σχετικά με τις χρηματοδοτικές πτυχές·
ότι τα μέτρα που προβλέπονται στην παρόυσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κανονιστικές και διοικητικές διατάξεις που θεσπίστηκαν στην Ιρλανδία για την εφαρμογή του κανονισμού (ΕΟΚ) αριθ. 797/85 εξακολουθούν, λαμβάνοντας υπόψη τον κανονισμό της 1ης Απριλίου 1986 για την τροποποίηση του προγράμματος βελτίωσης της γεωργίας της 4ης Φεβρουαρίου 1986, να πληρούν τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.
Άρθρο 2
Η παρούσα απόφαση απευθύνεται στην Ιρλανδική Δημοκρατία.
Βρυξέλλες, 12 Ιανουαρίου 1988.

Labels: 18
6